Diari Oficial de la Generalitat Valenciana


Sumari del DOGV 5807, del 16-07-2008 (2008/8816)

ORDE de 8 de juliol de 2008, de la Conselleria d'Educació, per la qual es convoquen les ajudes per al desenrotllament de programes de qualificació professional inicial per al curs 2008-2009.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5807

Data del DOGV
:   16-07-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/8816


Data del document
:   08-07-2008

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * ajuda pública
    * administració local
    * ensenyament professional
    * organització no governamental
    * empresa
    * suport econòmic
    * associació professional
    * sindicat
    * qualificació professional
    * centre d'ensenyament

ORDE de 8 de juliol de 2008, de la Conselleria d'Educació, per la qual es convoquen les ajudes per al desenrotllament de programes de qualificació professional inicial per al curs 2008-2009. [2008/8816]  
L'orde de 7 de juliol de 2008, de la Conselleria d'Educació, per la qual s'aproven les bases reguladores i el procediment general per a la concessió d'ajudes per als programes de qualificació professional inicial, promoguts a l'empara de l'Orde de 19 de maig de 2008, de la Conselleria d'Educació, per la qual es regulen els programes de qualificació professional inicial a la Comunitat Valenciana.  
Atés el que disposen la Llei 38/2003, de 17 de novembre, General de Subvencions, el Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, el Reglament General de Subvencions aprovat pel Reial Decret 887/2006, de 21 de juliol, així com la Llei de Pressupostos de la Generalitat Valenciana per a l'exercici 2008, i en virtut de les facultats atribuïdes per l'article 28.e) de la Llei 5/1983, de 30 de desembre, del Consell,  
ORDENE  
Primer  
Convocar les subvencions per al desenrotllament de programes de qualificació professional inicial en el curs 2008-2009, que s'ajusten a les modalitats i condicions previstes en l'orde de 17 de juny de 2008, de la Conselleria d'Educació, per la qual s'aproven les bases reguladores i el procediment general per a la concessió de subvencions per al desenrotllament dels programes de qualificació professional inicial.  
De conformitat amb el que disposa la disposició transitòria segona de l'orde de 7 de juliol de 2008, s'establix que el termini per a presentar les sol·licituds de subvenció en la present convocatòria és de 10 dies hàbils a comptar de l'endemà de la publicació d'esta convocatòria en el Diari Oficial de la Comunitat Valenciana.  
Segon  
1. A fi d'atendre el finançament de la primera fase dels programes de qualificació professional inicial d'estes modalitats, la Conselleria d'Educació destinarà un import màxim d'1.705.800 euros (un milió set-cents cinc mil huit-cents euros), a càrrec de la línia T1310000, cofinançada pel Fons Social Europeu, del capítol IV del programa pressupostari 421.50, del Pressupost de la Generalitat per a l'exercici 2008, i un import màxim de 869.640 euros (huit-cents seixanta-nou mil sis-cents quaranta euros), que serà finançat a càrrec de la línia T2250000, del capítol VII del programa pressupostari 421.50, del pressupost mencionat.  
2. Queda condicionada l'aprovació de la segona fase dels programes de qualificació professional inicial a l'existència de crèdit per a estos en el pressupost de la Generalitat per a l'any 2009. Esta fase serà finançada per la Conselleria d'Educació.  
Per orde de la Conselleria d'Educació es farà publicitat de la línia de subvenció i dels imports globals màxims destinats a la concessió de les ajudes corresponents a l'any 2009.  
L'específica consignació pressupostària destinada a esta fase, el seu efectiu atorgament, la manera en què es produïsquen els lliuraments i com es justifiquen, quedaran condicionats, en tot cas, a la normativa pressupostària vigent per a l'exercici 2009 i, si és el cas, a les instruccions que dicte la Conselleria d'Educació.  
3. Les sol·licituds es presentaran omplint en dos exemplars el model normalitzat específic referit als programes de qualificació professional inicial i s'acompanyaran de la documentació que s'indica en l'article 6 de l'orde de bases de 24 de juny de 2008, i que figura en Internet en l'adreça corresponent a esta conselleria: www.edu.gva.es/eva. Les sol·licituds hauran d'adreçar-se als corresponents registres del de la Conselleria d'Educació o de les direccions territorials d'Educació, o en qualsevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer  
En compliment del que disposa l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la present orde no necessita ser notificada a la Comissió Europea perquè no reunix tots els requisits de l'apartat 1 de l'article 87 del Tractat CE. No tots els seus destinataris tenen la condició d'empresa i, en tot cas, les subvencions a concedir no reporten avantatge econòmic ni es falseja per atorgar-les la competència ja que no afecta intercanvis comercials. Sense perjuí de tot això, la present convocatòria ha sigut comunicada a la Direcció General d'Economia de la Conselleria d'Economia, Hisenda i Ocupació.  
Quart  
Esta orde produirà efectes des de l'endemà de ser publicada en el Diari Oficial de la Comunitat Valenciana.  
Contra la present orde, que posa fi a la via administrativa, podrà interposar-se potestativament un recurs de reposició en el termini d'un mes a comptar de l'endemà de la publicació, de conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé plantejar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present orde, d'acord amb el que establix l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa. No obstant això, d'acord amb el que disposa l'article 44.1, 2 i 3 de la Llei 29/1998, les administracions públiques interessades no podran interposar recurs en via administrativa, sense perjuí de la possibilitat de formular requeriment previ a la via jurisdiccional.  
València, 8 de juliol de 2008  
El conseller d'Educació,  
ALEJANDRO FONT DE MORA TURÓN